### | | | | --- | --- | | | | | --- | | **Byråd** 28. juni 2016 Sagsnr. 710-2016-1739 Dok.nr. 710-2016-231248 Sagsbehandler DPABS | | 123.                Anlægsbevilling til etablering af kreativt hus i [adresse] - Åbent

###

|  |  |
| --- | --- |
| Tidl. politisk behandling | BY, 06.10.15, pkt. 144 |
| Forventet sagsgang | KF-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet har i Budget 2016-19 afsat 750.000 kr. til
etablering af et kreativt hus med værkstedslokaler til kreative aktiviteter i
Idræts- og kulturhus Sløjfen i Hadsten. Byrådet skal i denne sag tage stilling
til frigivelse af beløbet til den nødvendige ombygning og sammenlægning af
lokaler.

Ejendomscentret har i samarbejde med Kultur og Fritid samt
rådgivningsfirmaet Cirkeline Madsen udarbejdet forslag til ny indretning af nogle af
Sløjfens lokaler til multifunktionelle værkstedslokaler. Projektet indebærer en
optimering af den fremtidige udnyttelse af Sløjfens lokaler. Skitseforslaget
vedlægges som bilag.

Projektet omfatter ombygning af to omklædningsrum, der i
dag anvendes som depot og backstage-faciliteter ved større arrangementer.
Desuden ændres et af bibliotekets kontorer samt et lille mødelokale til
musikskolens administration. Med ombygningen vil de eksisterende lokaler blive
udnyttet bedre, og give mulighed for at udnytte synergien mellem de forskellige
kulturtilbud.

Ombygningsarbejderne gennemføres i september – oktober
2016. Byggeriet udbydes i henhold til Byrådets politik for valg af
entrepriseformer i fagentrepriser.

**VURDERING**

Teknik og Kultur vurderer, at det vil være muligt at
etablere gode faciliteter til Favrskov Musikskole samtidig med, at Silje Schou
nuværende aktiviteter fortsættes. Med projektet løses derudover et aktuelt
behov for at finde nye administrationslokaler til musikskolen.

Med de nye lokaler vil Favrskov Musikskole blive langt mere
synlig end hidtil. For musikskolens ældste elever vil de nye rammer give
mulighed for at etablere et kreativt miljø, der gør det mere attraktivt at gå i
musikskole. De ombyggede lokaler kan bruges både til almindelig undervisning,
til samspil og til andre musiske aktiviteter, ligesom lokalerne kan benyttes
til f.eks. billedskolens undervisning, møder og andre aktiviteter.

Projektet gør det samtidig muligt at udvide kulturtilbuddet
i [adresse], da tilbuddet i [adresse] vil kunne fungere som møde-, øve- og
værested for kommunens kunst- og kulturinteresserede børn og unge samt udgøre
et alternativt tilbud til de unge, der ikke er idrætsinteresserede.

Forslaget understøtter ”Favrskov Kommunes Politik for
Kultur, Fritid og Idræt”, hvori det bl.a. beskrives, at en kulturskole, hvor de
kreative fag (musik, billedkunst, dans og drama) samles, vil kunne synliggøre
og kvalitetsudvikle tilbuddene og udnytte synergien mellem de forskellige
tilbud.

**ØKONOMI**

Der søges om en anlægsbevilling på 750.000 kr. til
etablering af kreativt hus i [adresse], finansieret af det afsatte rådighedsbeløb
i budgettet for 2016. Hovedaktiviteterne fremgår af nedenstående:

|  |  |
| --- | --- |
| Hovedaktivitet: | Beløb: |
| Håndværkerudgifter | 590.000 kr. |
| Uforudsete udgifter | 59.000 kr. |
| Intern bygherrerådgivning | 15.000 kr. |
| Rådgiverhonorar | 86.000 kr. |
| Anlægsudgifter i alt | 750.000 kr. |

Der er ikke afsat anlægsmidler til køb af nyt inventar. Det
forventes, at en del af det nuværende inventar kan genbruges. Såfremt det
vurderes nødvendigt med nyt inventar, vil indkøb blive afholdt indenfor
områdets eget driftsbudget.

Anlægget har ingen afledte udgifter til bygningsdrift.

Der er ikke taget stilling til, hvad der skal ske med
musikskolens nuværende lokaler på 1. sal i brandstationen i Hadsten.

**INDDRAGELSE**

Bestyrelser og ledelse i henholdsvis Favrskov Musikskole og
Idræts- og Kulturhus Sløjfen har været inddraget i konkretisering af de
bygningsmæssige tiltag.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling på 750.000
kr. til etablering af kreativt hus i [adresse], finansieret af det afsatte
rådighedsbeløb i budgettet for 2016.

**BESLUTNING**

***Kultur- og Fritidsudvalget, 7. juni 2016:***

Fraværende:Benny Schou

Indstilles godkendt.

***Teknik- og Miljøudvalget, 9. juni 2016:***

Fraværende:Karl Friis

Indstilles godkendt.

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Indretning af multifunktionelle værkstedslokaler til musik m.v., Maj 2016 | 710-2016-189386 |